
Forberedelse til konstituering og oppstart av nettverk for kommunikasjon og marked
Direktørmøtet besluttet i april å opprette et nasjonalt nettverk for kommunikasjon og marked. Hver samskipnad har nå oppnevnt én representant til nettverket – til sammen 14 medlemmer – som formelt skal godkjennes i løpet av mai.
Under kommunikasjonsmøtet i Bodø i juni skal vi jobbe videre med nettverket.
Det skal konstitueres med valg av leder og etablering av et arbeidsutvalg (AU). Arbeidsutvalget skal bestå av fem medlemmer, inkludert lederen, og må inkludere representanter fra de tre største samskipnadene.
Konstitueringen gjelder kun de oppnevnte nettverksmedlemmene (én fra hver samskipnad).
I tillegg til konstitueringen, starter vi arbeidet med å utvikle nettverkets oppdragsbeskrivelse. Dette skjer igjennom gruppearbeid, og her inviteres alle deltakerne på kommunikasjonsmøtet til å bidra.
I denne økten skal vi:
· Identifisere og foreslå samarbeidsprosjekter – både små og store – som det nye nettverket kan jobbe videre med.
· Komme med innspill til hvilke faglige tema eller områder det kan være aktuelt å etablere egne fagforum for.
For å få mest mulig ut av samlingen, ber vi deg forberede deg på følgende:
· Reflekter over hvordan du ønsker å bidra i nettverket, og om du er interessert i en rolle som leder eller medlem i AU.
· Tenk gjennom behov, muligheter og felles satsinger innen kommunikasjon og marked – hva bør vi samarbeide om nasjonalt?
· Vurder hvilke fagområder som vil ha nytte av egne fagforum.
Din innsats, dine idéer og ditt engasjement vil være med på å forme rammene for hvordan vi jobber sammen fremover med kommunikasjon og marked i fellesskap.
Vi ser fram til gode diskusjoner, konkrete forslag og engasjert deltakelse i Bodø!

